Közösségi együttélés alapvető szabályainak megszegésével kapcsolatos eljárás

A jegyző önkormányzati rendeletben meghatározott, a közösségi együttélést sértő - bűncselekménynek vagy szabálysértésnek nem minősülő - magatartások szankcionálásával, elősegíti a jogkövető magatartások érvényesülését és a harmonikus együttélést.

Mit kell tennie
A rendeletben foglaltak betartását az Edelényi Közös Önkormányzati Hivatal erre feljogosított ügyintézője, valamint közterület-felügyelői végzik.

A közösségi együttélés alapvető szabályaiba ütköző magatartás miatti eljárás hivatalból, továbbá bármely szervezet vagy személy bejelentése alapján indítható. A panasz bejelentést postai úton, elektronikusan ügyfélkapun, vagy személyesen megjelenés útján a polgármesteri hivatal központi ügyfélszolgálatán lehet benyújtani.

Határidők

Eljárás megindításának határideje: a jogellenes magatartás hivatalból vagy bejelentés alapján történő észlelésétől számított 60 napon belül
Ügyintézés határideje: eljárás megindításától számított 60 nap

Benyújtandó dokumentumok

A bejelentést az e-Papír szolgáltatás igénybevételével lehet benyújtani ügyfélkapun keresztül. Kérjük először a Címzettnél Edelényi Város Önkormányzatát szíveskedjen kiválasztani.
Témacsoportnál Egyéb, Ügytípusnál Egyéb ügyeket kérjük kiválasztani.
A csatolandó dokumentumok listáját a "kapcsolódó nyomtatványok" rész tartalmazza.

Eljáró szerv
Edelényi Közös Önkormányzati Hivatal Jegyzője
Edelényi Közös Önkormányzati Hivatal Hatósági Osztálya
3780 Edelény, István király útja 52.
Telefon: (+36) 48/524-100,
Hivatalai kapu rövid neve: EDELENYKOH
KRID azonosító: 650216114

Felettes szerv/jogorvoslat
A jegyző határozata ellen Edelény Város Önkormányzata Képviselő-testületének címzett fellebbezéssel lehet élni.

Egyéb információk

Az eljárás menete:
· Az Edelényi Közös Önkormányzati Hivatal Közterület- felügyelete az ellenőrzésével feltárt jogsértések esetén eljárást kezdeményez, illetőleg bárki bejelentést tehet a hatósághoz.
· Eljárás megindításáról szóló értesítés megküldése az ügyfél részére.
· Szükség esetén bizonyítási eljárás (meghallgatás, tárgyalás, szemle) lefolytatása.
· Az adott jogsértés jellegétől függően a hatóság figyelmeztetést, közigazgatási bírságot, elkobzást és a jogszabályban meghatározott egyéb szankciót alkalmazhat, illetve az eljárást megszüntetheti.
· Jogorvoslati kérelem esetén az ügy felterjesztése az elbírálásra jogosult szervhez.
· Végrehajtás elrendelése a kötelezettség nem teljesítése esetén.
· 
Kapcsolódó nyomtatványok
Bejelentésnek tartalmaznia kell:
· bejelentő nevét, értesítési címét,
· a jogsértő magatartást megvalósító személy vagy szervezet ismert személyi vagy beazonosításra alkalmas adatait
· a magatartásnak, az elkövetés helyének és idejének, továbbá a körülményeinek leírását a bizonyítási eszközök megjelölésével
· lehetőség szerint a bizonyítási eszközök csatolása

Vonatkozó jogszabályok
· Az általános közigazgatási rendtartásról szóló 2016. évi CL. törvény
· A közigazgatási szabályszegések szankcióiról szóló 2017. évi CXXV. törvény
· Edelény Város Önkormányzat Képviselő-testületének a közösségi együttélés alapvető szabályairól és azok megsértésének jogkövetkezményeiről szóló 19/2016.(VII.14.) önkormányzati rendelete
· Edelény Város Önkormányzata Képviselő-testületének az avar és kerti hulladékok nyílttéri égetéséről, valamint a közterületek tisztántartásáról szóló 21/2023. (VII. 20.) önkormányzati rendelete
az avar és kerti hulladékok nyílttéri égetéséről, valamint a közterületek tisztántartásáról

